safouaneb/arywiki huggingface dataset:
سلوى إدريسي

سلوى ادريسي مرا د لاعمال مغريبية. هيّ لمؤسسة و الرئيسة لحالية ديال اكسال هولدينڭ "Aksal Holding"، لي هيّ شركة مغريبية متخصصة ف لبيع ب التقسيط "retail"، لمواد د التجميل، السلاعي ديال الرفاهية و لمولات. ف 2017، عتابراتها ؤزي ميديا لميريكانية لمرا مغريبية اللولة ف السلاعي د الرفاهية". و راها مجوّجة ب عزيز اخنوش لي هوّ رئيس لوزارا د لمغريب من 7 اكتوبر 2021. لكاريير. ف 2001، سنات سلوى لادريسي اتفاق معا لڭروپ الصبليوني انديطيكس. ف 2004، دشّنات لفرع اللول ديال ماركه زارا "Zara" ف افريقيا. الشركة ديالها، اكسال هولدينڭ، كاتملك حقوق لفرانشايز ديال عدد د لماركات لمعروفة ف لمغريب، بحال زارا ف بانانا ريپابليك "Banana Republic"، پول اند بير "Pull &amp؛ Bear"، و ڭاپ "Gap". ف 2011، دشّنات موروكو مول، تاني اكبر مركز تجاري ف افريقيا، لي شاد 10 هيكطار و كيتواجد على لكورنيش ديال الدارلبيضا، و ب ستيتمار ديال 175 مليون يورو. اكسال هولدينڭ كاتملك 50% ديال موروكو مول. ف نفس لعام، اسّسات اكاديمية ديال التدريب ف لخدامي د لبيع ب التقسيط، اكسال اكاديمي "AKSAL Academy". ف 2017، لونصات ماركة ديال التجميل يان اند وان "Yan&amp؛ One". و حلّات حانوت ديال التجميل و لكوزميتيك تابع ل هاد لماركة د موروكو مول. حياتها الشخصية. سلوى ادريسي هيّ بنت حفيدة ديال لحاج احمد بلفقيه، لي كان بيزنيسمان لي كان مسيطر على التجارة د اتاي ف الستينات. هيّ و عزيز اخنوش عندهم تلاتة د الدراري.
كاس إفريقيا د لفوتسال د لعيالات 2025

كاس افريقيا د لفوتسال د لعيالات 2025 هيّ لكاس اللولة ديال لفوتسال د لعيالات لي معوّل باش تّلعب مرة كلا عاماين، و منظماها لكونفيديرالية د لكورة لافريقية (كاف). التورنوا تّلعب ف الرباط، لمغريب، مابين 22 و 30 ابريل 2025، هاد التورنوا ف نفس لوقت متّل لاقصائيات ديال كاس لعالم د لفوتسال د لعيالات 2025 ف لفيليپين، حيت الجوج فراقي لي وصلو للفينال تاهلو نيشان ل كاس لعالم. ختيار لبلاد لمضايفة. بعدما تاسسات كاس لعالم د لفوتسال د لعيالات ف اكتوبر 2023، اللجنة التنفيدية د لكاف قررات ف اجتماع ف 21 اكتوبر 2024، قررات باش تبدا تورنوا على لمستوى ديال افريقيا. جوج ديال الجامعات د لكورة قررو باش يحطّو الترشيح ديالهم: ف 26 يناير 2024، تختار لمغريب باش يضايف لكاس. لفراقي. ف هاد النسخة اللولة، 9 د لمنتخبات من بين 54 شاركو، و كيمتّلو لمناطق ديال لكاف. لعزلة. لعزلة تدارت ف 13 فبراير 2025 معا 13:00 (ب توقيت ڭرينيتش+2)، ف لقاهرة، مصر. لفراقي التسعود تعزلو ف 3 د لڭروپات ديال تلاتة د لمنتخبات. لمغريب تحط نيشان ف لموضع اللول ديال ڭروپ A. لفراقي التمنية لخرين تحطو ف زلافة وحدة، و تعزلو واحد مورا لاخر ف لبلايص لي بقاو. النتيجة. لعزلة عطات هاد لڭروپات: دور لڭروپات. جميع التوقيتات محلية، CET (). دور لاقصاء نيشان. ف الدور ديال لاقصاء نيشان، لوقت الزايد و لپيلانتيات كيتخدّمو باش يحددو الرابح يلا كان ضروري. لكلاصمة اللخر. !width=28|#تحويل! width=190|لفرقة! width=28|#تحويل! width=28|#تحويل! width=28|#تحويل! width=28|#تحويل! width=28|#تحويل! width=28|#تحويل! width=28|#تحويل! width=28|#تحويل
جيدور

جيدور () هيّ ماركة مغريبية ديال موناضة لي عندها مداق د الليمون، و كانت كاتّباع ف لقراعي. جيدور كانت من اهم لماركات لي نافسو لاسيڭون، و بحالها عرفات نجاح كبير ف السوق لمغريبية، و تغلغلات ف التقافة لمحلية د لمغريب. ف 1997، حبس لانتاج ديال جيدور و موناضات خرين.
لبابا ليون الربعطاش

روبرت فرنسيس پريڤوست (مزيود ف شيكاڭو ف 14 شتنبر 1955) لي خدا لقب ليون الربعطاش فاش تّنتاخب ف لمنصب د لبابا، هو الرئيس لحالي د لكنيسة لكاطوليكية و لعاهل د لڤاتيكان من 8 ماي 2025، و هو اول بابا اصلو من الولايات المتاحدة د ميريكان.
طوماس صوويل

طوماس صوويل (مزيود ف 30 يونيو 1930) اكونوميست، توارخي د ليكونومي، فيلسوف جتيماعي و معلّيق سياسي ميريكاني. راه صاحب كبير "senior fellow" ف مؤسسة هوڤر، و ب لعدد لكبير د لكتوبا و لمقالات لي نشر، و الظهور ديالو ف التلفازة و الراديو، كيتّعتابر صوت معروف ف لحاراكة لمحافظة لميريكانية، ب عتيبارو من لمحافظين لكوحل "black conservatives". صوويل خدا لميدالية لوطنية د لعولوم لانسانية من عند الرئيس د لميريكان جورج والكر بوش ف 2002. تزاد صوويل ف ڭاسطونيا، ف ولاية كارولينا الشمالية، و كبر ف حومة هارليم ف نيويورك. بسباب لفقر و مشاكيل ف لعائلة، خرج من الليسي لي كان كيقرا فيه (ليسي ستوڤيسانت)، و بدا كيخدم ف عدد ديال لخدمات، تا نضمّ للمارينز د لميريكان ف لوقت ديال لحرب لكورية. من بعد تخرّج من جامعة هارڤارد ب متياز ب درجة الشاراف "magna cum laude" ف 1958. خدا ماسطر ف ليكونومي من جامعة كولومبيا ف 1959، و دوكتورا ف نفس لمجال من جامعة شيكاڭو ف 1968. ف لكاريير لاكاديمية ديالو، داز من مناصب ديال ؤستاد جامعة كورنيل، جامعة براندييس، و جامعة كاليفورنيا لوص انجيلوس. خدم تا ف مراكز د لابحات بحال مؤسسة ؤربان "Urban Institute". من 1977، راه خدّام ف مركز هوڤر لي تابع ل جامعة ستانفورد لي عندو فيها منصب ديال صاحب كبير د روز و ميلطون فريدمان ف السياسة لعامة. صوويل كان وجه معروف ف لحاراكة لمحافظة ف عهد الرئيس رونالد ريڭان، و اتّر ف ليكونوميست ويليام ا. والتر، و لقاضي ديال لمحكمة لعالية د لميريكان كلارنس طوماس. كانو تّعطاو ليه مناصب ديال مدير اللجنة د التجارة لفيديرالية ف عهد الرئيس ڭيرالد فورد، و ديال وزير التعليم "U. S. Secretary of Education" ف عهد ريڭان، ولايني رفض لمناصب بجوج. صوويل الّف كتر من 45 كتاب (منهم طبعات جداد ولّا منقّحين)، على مواضيع متنوّعين، منهم ف السياسة، ليكونومي، التعليم، و لعرقية، و كان كاتب عمود ف كتر من 150 جورنال. لمواقف ديالو كيتّعتابرو محافظين، سيرتو ف لقضايا لاجتماعية، ليبيرتارية سيرتو ف ليكونومي، ولّا ليبيرتارية محافظة. صوويل ڭال على راسو بلي "ليبيرتاري" هوّ احسن وصف ليه، وخا ماكيتافقش معا الليبيرتاريين ف بعض لقضايا بحال الدفاع لوطني.
أماوراغ

اماوراغ ولّا الدهبية (السمية لعلمية "chelon auratus" ولّا "liza aurata") نوع ديال لحوت من لفاميلة ديال لبوريات "Mugilidae". هاد لحوت كيتسمى ب الداريجة حتى اوراغ، وخا هاد لكلمة تقدر تتخدم على نواع خرين د لحوت بحال "seriola dumerili". وصف. اماوراغ عندو ݣسدة هيدروديناميكية، طويلة و متناسقة، و علاين تكون اسطوانية، و زنطيط قاسح. ضهرو كيكون لونو رمادي مغلوق، و كيميل للبيوضية د النقرة ف جيهت لكرش، ب خطوط رماديين. افوشكو فيه نقاطي دهبيين. كيوصل الطول ديالو تال 60 سنتيم و يقدر يوزن ف جوايه 1، 5 كيلوݣرام، ولايني ف لعادة كيكون حوت صغير ب 30 سنتيم ديال الطول ف لموعدّال. موسم التكاتر ديال حوت اماوراغ كيكون ف لبحر مابين يوليوز و نونبر. لموضع. اماوراغ كاين ف شرق لمحيط لاطلاسي من سكوطلاندا تال كابو ڤيردي، ف لميديطيراني و ف لبحر لكحل، و ف لمياه د السواحل من الجنوب د النورڤيج و السويد (ولايني ماشي ف بحر لبلطيق) تال لمغريب. كيتلقى بشكل نادر ف السواحل ديال موريطانيا، و تدخل ل بحر قزوين. اماوراغ كيعيش عادةً ف لمياه الضحلة (ضد "غارقة") حدا السواحل، و كيدخل للاݣونات، لمراسي و لمصبات د لويدان، ولايني قليل فاش كيدخل للمياه لعدبة. كيتغدى على لكائنات لي كاتعيش حدا لقاع د لبحر، لبقايا، و شي مرات على لبخوش و لپلانكطون. لغرق فين كيعيش اماوراغ كايوصل تال 20 ميترو تحت السطح د لما، ولايني كيكون عادةً ف غرق مابين 1 تال 10 ميترو. كيفضّل قيعان رملية مغطية ب نباتات و صخور صغيرة، لي كاتقدر تّلقى فيها لماكلة، و حتى حماية من مفترسات بحال لانقليس و ابلاغ. الصيد. ف بزاف د لبلدان، اكبر طول ديال اماوراغ لي مقبول باش يبقى هوّ 20 سنتيم. ف بعض لمصبات كيقدر يتصيّد على ود لماكلة ولّا لمتعة (هواية صيد لحوت). تجارياً، كيتم الصيد ديالو ف شبكات خاصّين ديال نواع لبوريّات، لي كيقدرو يشدّو لافراد لي نقّزو على الشبكة اللولة. ف كرواتيا لموعدال السنوي ديال مقدار الصيد ديالو كيوصل ل 50 طن. ف الرياضة ديال الصيد، كيتشدٌ ب الصنّارة و لخيط، ب نواع ديال الطعم بحال لمعجنات لي مصاوبة ب الطحين، لفرماج و لمصارن د لحوت، و لايني شي مرات كيقدر يقبل تا لخبز. لكوزينة. اللحم ديال اماوراغ كيكون بيض و رطب. لمداق ديالو كيقدر يتبدّل على حساب لموضع فين تصيّد. كيقدر يطيب ف مقلة سيرتو لحوتات لي صغار، ولّا مشوي معا زيت الزيتون، لعصير د لحامض و لمعدنوس، و كيتّعتابر من احسن لاطباق. كيتطيّب حتى ف ݣاميلة د لحوت.
مصطفى زعري

مصطفى زعري (مزيود ف 5 نونبر 1945، توفى ف 3 دجنبر 2024) هوّ مومتيل مغريبي لي شارك ف عدد د لاعمال ديال السينيما، التلفازة و لمسرح. تشتاهر ب ادوار كوميدية لي ردّاتو محبوب عند الجمهور و خلّات بصمة خاصة ف لمشهد لفني د لمغريب. صُغرو. تزاد زعري ف مدينة الدارلبيضا و كبر يتيم ف درب السلطان بين درب ليهودي و درب كلوطي. بّاه توفى ملي كان عندو 3 سنين، و ربّاتو لواليدة ديالو. صيفطاتو للنادي لمسراحي باش تتفك من الشاغاب و لبسالة ديالو، و باش تبعّدو من الشاريع. لكاريير ديالو. لتاحق زعري ب فرقة "الاخوة" لي كان كيتراسها لفنان عبد العظيم الشناوي، و موراها ب لمعهد لبلدي باش يتعلم على يد الطيب الصديقي و احمد الطيب لعلج. داز موراها ل فرقة لبدوي لي دخل معاها ل باب التمتيل ب لممارسة، سيرتو ف 1963 ف لمخيمات د الصيف، ف ازرو، افران و عين اللوح. زعري كان موربّي و مدريب ف الشبيبة و الرياضة، و قبل من داكشي كان خدم ؤستاد. دار هوّ و مصطفى الداسوكين تنائي فكاهي لي تّشهر ف التمانينات. شاركو ف مسراحية النواقسية ديال عبد القادر البدوي، لي كان لعامال اللول ديالهم بجوج، و بان ف التلفازة لمغريبية ف 17 اكتوبر 1967. شارك ف اعمال خرين بحال "بنت لخراز"، "حلوف كرموس"، "لعائلة لمتقفة"، و "دابا تجي دابا". شارك ف اعمال ديال التلفازة بحال: "ستة من ستين"، "بيوت من نار"، و "سعدي ب بناتي". ف السينيما شارك ف افلام مغريبية و برّانية، من بينها "الطفولة لمغتصبة" و فيلم "الرسالة".
مضلع وحادي

لمضلع لوحّادي ولّا لمونوڭون (ب النڭليزية "monogon") ف التسطار هوّ مضلّع عندو جنب واحد و عڭدة وحدة. الرشمة د شليفلي ديالو هيّ {1}. ف التسطار د ؤقليدس. ف التسطار د ؤقليدس، كيتّعتابر لمضلع لوحّادي مضلع منحلّ حيت لعڭدات ديالو مجموعين ف عڭدة وحدة. اغلبية د التعريفات ديال لمضلع ف التسطار د ؤقليدس ماكيقبلوش لمضلّع لوحّادي. ف التسطار لمكوّر. ف التسطار لمكوّر "spherical geometry"، يقدر يتصاوب مضلع وحادي ب ختيار نقطة ف خط لاستواء ديال كورة. هادشي كيعطي ديهيدرون (رشمة شليفلي {1، 2})، حيت لكورة كاتقسم ل جوج ديال لوجوه لمونوڭونية كيمتّلو جوج نصوصا د كورة كيتشاركو ف جنب عندو قنيتة ب 360° و عڭدة وحدة. لمعاكس ديالو عندو رشمة {2، 1} هوّ هوسوهيدرون ب جوج عڭدات متقابلين كيشكّلو جنب واحد و هلال ب 360°.
طوميسلاڤ (ملك كرواتيا)

طوميسلاڤ (ب ) ولا تاميسكلاوس (باللاتينية: Tamisclaus)، هو اول واحد خدا لقب ملك فـ كرواتيا. بدا كيحكم كـ دوق فـ عام 910 ميلادية، ومن بعد، فـ عام 925، ولا ملك رسميًا. بقى حاكم حتى مات تقريبًا فـ عام 928، وهاد تواريخ ماشي دقيقة بزاف حيت لمصادر اللي كتدوي عليه قليلة ومحدودة. طوميسلاڤ كان هو اول كرواتي اللي البابا عطاه لقب "ملك"، وهاد شي وقع فـ الوقت اللي كرواتيا دخلات فـ تحالف مع لامبراطورية لبيزنطية ضد لبلغار. من بعد، طرا نزاع عسكري ما بين الكرواتيين و البلغار، و سالات الحرب بانتصار كبير ديال الكرواتيين فـ حرب وقعات فـ المرتفعات ديال البوسنة ف عام 926. و زيد على هاد الشي، كانت كرواتيا كتواجه مشاكل مع الجارة ديالها من الشمال، اللي هي امارة المجر، ولكن قدّرو الكرواتيين يحافظو على الحدود ديالهم، و حتى توسعو شوية على حساب دوقية بانونيا اللي ما بقاتش فديك الساعة. فـ عام 925، طوميسلاڤ حضر مجمع ديال كنيسة سبليت، اللي داروه بطلب من البابا يوحنا العاشر باش يناقشو واش خاص الطقوس الدينية تكون بالسلاڤية ولا لا، و شنو وضعية الكنيسة فـ كرواتيا وثيمة دالماسيا البيزنطية. البابا كان باغي يمنع تخدام السلاڤية فـ الطقوس، ولكن المجمع ما وافقوش، و بالنسبة للسلطة الكنسية، تعطات ل رئيس اساقفة سبليت، و ما تعطاتش ل اسقف كرواتي سميتو ݣريݣور نينسكي. من بعد ما مات طوميسلاڤ، البلاد دخلات فـ فترة ديال حروب اهلية، واللي بدات تضعّف كرواتيا شويّة بشويّة. الحدود الجغرافية. الحدود الجغرافية ديال مملكة طوميسلاڤ ما معروفاش بدقة. واحد المؤرخ سميتو يوحنا الشماش (John the Deacon)، و اللي الكرونيك ديالو كتشكل مصدر اساسي ل تاريخ الشعوب السلاڤية فـ دالماسيا فـ القرن التاسع و العاشر، كتب بلي فـ عام 912، واحد السفير فينيقي كان راجع من بلغاريا، داز من اراضي كرواتيا قبل ما يوصل لارض زاهوميليي (Zahumlje) اللي كان حاكمها فداك الوقت الدوق ميخائيل. هاد المعطى كيدل بلي حدود كرواتيا فهاد الوقت كانت كتوصل لبلغاريا، اللي كان حاكمها ديك الساع هو سيميون اللول. الكاتب البريطاني ماركوس تانر قال بلي مملكة طوميسلاڤ كانت كتشمل علاين معظم المناطق اللي كتشكل اليوم كرواتيا، و البوسنة والهرسك، و ساحل مونتينيغرو. ولكن حسب الباحث روجيه لامب، هاد الدولة ما كانتش كتوصل حتى الجنوب ديال دوبروڤنيك، و استريا ما كانتش داخلة ف حدودها. عدد من الباحثين الكرواتيين كيݣولو بلي المملكة كانت كتمتد من الجنوب ديال واد دراڤا، حتى لـ واد درينا وواد نيريتڤا، فالشمال ديال دوبروڤنيك. اما المؤرخة الكرواتية نادا كلاييتش (Nada Klaić)، فـ كتابها اللي خرج فـ عام 1972، شككات فـ الامتداد الشرقي ديال لمملكة.
نيكولا طيسلا

نيكولا طيسلا (ب، تزاد نهار 10 يوليوز 1856 و توفّى نهار 7 يناير 1943) هو مخترع و عالِيم ديال الفيزيك، و مهندس ديال الضو، و عالم مستقبليات. طيسلا كان من اصل صربي، و خدى الجنسية د لميريكان. طيسلا تشهر ب المساهمات ديالو الكبيرة فـ تصميم النظام ديال التيار المتناوب، اللي هو واحد من الانظمة الرئيسية فـ توزيع التريسينتي. قبل ما يهاجر للميريكان فـ عام 1884، كان خدم فـ ميدان التيليفون و الهندسة ديال الضو، و من بعد مشا يخدم مع طوماس اديسون فـ نيويورك. ولكن العلاقة بينهم ما دامتش، و تفارقو بزّربة. بدا طيسلا يخدم بوحدو، و دار مختبرات و شركات باش يطوّر لاختراعات ديالو. جورج ويستينݣهاوس شرا منو حقوق استغلال براءة اختراع ديال لموطور الحثّي و المحوّل الكهربائي، و حتى خدمو معاه شوية كمستشار. الخدمة ديال تسلا فـ التريسينتي كانت جزء من الصراع اللي تسمّى "حرب التيارات"، بين اللي كيدافعو على السارح لمتناوب و اللي مع السارح المستامر، و كانت حتى حرب ديال البراءات. فـ عام 1891، خدا طيسلا الجنسية لميريكانية. ستامر طيسلا فـ تجاربو على التريسينتي اللاسلكي "wireless electricity" و نقل التريسينتي بالتوتر العالي، و خدم على طاقة التعاويدة لعالية. فـ عام 1893، قال بلي يقدر يدير اتصال لاسلكي ب ستعمال الاجهزة ديالو. و حاول يطبّق هاد الفكرة فـ مشروع كبير هو برج واردنكليف "Wardenclyffe Tower"، اللي كان الهدف منو يدير بث لاسلكي بين القارات، ولكن المشروع ماكملش. فـ المختبر ديالو، دار بزاف ديال التجارب، بحال تجارب على المتذبذبات، و الجينيراطورات الميكانيكية، و انابيب التفريغ د التريسينتي، و حتى محاولات لولة فـ التصوير ب الشعا د اكس. و بنى حتى باطو كيتصاݣ على لبعد، و هاد الشي كان سابق ل عصرو. طيسلا كان معروف ب الاختراعات ديالو و ب الحضور القوي ديالو، و هاد الشي خلاه فـ اخر حياتو يوصل لسمعة ديال العالِم المجنون فـ الثقافة الشعبية. ربح بزاف د الفلوس من براءات الاختراع، ولكن صرف بزاف منها على مشاريع خاصة، اللي كانت بعضها ناجحة و بعضها ما نجحش. عاش طيسلا اغلب حياتو فـ ؤطيلات نيويورك، حتى تقاعد، و توفّى فـ 7 يناير 1943. بعد الموت ديالو، الخدمة ديالو تنسات شوية، ولكن فـ عام 1960، المؤتمر العام د لاوزان و لمقاييس سمّى عبرة شدة المجال المغناطيسي ب سميتو "طيسلا"، تكريمًا ليه. و من التسعينات، تجدد الاهتمام فـ طيسلا و خدمتو. الموت ديالو. ف نهار سبعة يناير عام 1943، ملي كان قريب يكمل 86 عام، توفّى نيكولا طيسلا فـ الشومبرة نمرة 3327 فـ اوطيل نيويورك. اللي لقات الݣسدة ديالو كانت خدّامة د التنظيف اليس موناݣان، اللي دخلات للبيت وخا طيسلا كان معلّق ورقة «ممنوع الازعاج» على الباب يومين قبل ما يتوفّى. اللي فحص الݣسدة هو مساعد الطبيب ويمبلي، و قال بلي سباب الوفاة كان سدّان د شرايين القلب. بعد يومين من الوفاة، مكتب التحقيقات الفيدرالي (FBI) طلب من الجهة اللي كانت مسؤولة على لممتلكات ديال طيسلا باش تسلّمهم كلشي، وخا طيسلا كان مواطن ميريكاني. ستدعاو المهندس د التريسينتي جون ج. طرامپ، اللي كان استاذ فـ جامعة ميشيݣان التكنولوجية، و كان كيخدم كمساعد تقني فـ هيئة بحث الدفاع الوطني، باش يحقق فـ المحتويات اللي كانت عند طيسلا. من بعد ثلث يام ديال الفحص و التحقيق، قال طرامپ فـ التقرير ديالو بلي ما كاين حتى خطر فـ لحوايج اللي خلاها طيسلا، و وضح بلي الصندوق اللي طيسلا كان كيدّاعي فيه وجود جزء من الشعا د الموت، ما كان فيه غير جهاز مقاومة عقدي "multidecade resistance box" قديم عمرو 45 عام. نهار 10 يناير، عمدة نيويورك فيوريلو لا ݣوارديا قرا كلمة تابينية فـ ݣنازة طيسلا فـ كاتدرائية القديس جون. و من بعد الݣنازة، تدفن فـ مقبرة فيرنكليف فـ منطقة اردسلي، ف مدينة نيويورك.
ثقافة ديال بيلاروس

الثقافة ديال بيلاروسيا هي نتيجة ديال الاف السنين ديال التطور اللي تاثر ب عدّة عوامل مختالفة ف بيلاروسيا. من بين هاد العوامل كاين الموقع الجغرافي ديال البلاد والطبيعة ديالها، حيث ماعندهاش حدود طبيعية واضحة، و كيجريو فيها ويدان اللي كيتاجهو للبحر لكحل و بحر البلطيق. الثقافة ديالها تزادت غنية بفضل تلاقح الاعراق، بحيث تلاقاو السلاڤيين اللي جاو جداد مع السكان القدام اللي كانو من اصول بلطيقية. حتى الديانات لعبو دور مهم، بحيث ف البداية كانت الوثنية، و من بعد دخلات المسيحية الارثوذوكسية اللي ربطات البلاد ب التقاليد البيزنطية ف الاداب و الثقافة. و زيد عليها التنوع الديني اللي كان و مازال كاين ف هاذ البلاد، بحال الكاثوليكية، الارثوذوكسية، اليهودية و الاسلام، اللي كلو خلى الثقافة البيلاروسية تكون مزيج متنوع و غني. تاريخ. من بين التاثيرات الاوروپية الغربية على الثقافة ديال بيلاروسيا كانت "قانون ماݣديبورݣ"، و هو واحد النظام قانوني كان كيعطي الحق للمدون ف الحكم الذاتي، و كان مستوحي من القوانين ديال المدون الالمانية. هاد الامتيازات تعطات فـ القرن ربعطاش و خمسطاش من عند الدوقات الكبار و الملوك ل عدد من المدون بحال بريست، ݣرودنو، سلوتسك، و مينسك. هاد التقاليد ديال الحكم الذاتي ماشي غير قرّبات بيلاروسيا من اوروپا الغربية، ولكن زادت حتى من روح الاعتماد على الدات، و روجات للمقاولة، و زرعات الاحساس ب المسؤولية المدنية عند الناس. ما بين 1517 و 1519، فرانسيشك سكارينا "Francysk Skaryna" (جوايه 1470–1552) طرجم الكتاب المقدس للغة اليومية ديال الناس ف داك الوقت، اللي هي البيلاروسية القديمة. ف العهد الشيوعي، الخدمة ديالو ما كانتش كتّعطالها القيمة اللي تستاهل، ولكن منين ولات بيلاروسيا دولة مستاقلة، ولا سكارينا رمز كيهم بزاف الناس اللي كيامنو بالهوية الوطنية، سوا على قيبال الدفاع ديالو على اللغة البيلاروسية اولا على قيبال الافكار الانسانية اللي كان كيامن بها. من القرن ربعطاش حتى القرن سبعطاش، ف الفترة اللي كانت فيها افكار الانسانية، و عصر النوضة، و الاصلاح الديني مزداهرة فـ اوروپا الغربية، كانت حتى بيلاروسيا كتشارك ف هاد النقاشات بسباب العلاقات التجارية اللي كانت عندها، و بسباب ولاد النوبالا و الحرفيين اللي كانو كيقراو ف الجامعات الغربية. الاصلاح الديني و الحركة المضادة للاصلاح ساهمو بزاف ف زدهار الكتابات الجدالية، و فتحو الباب ل نتشار المطابع و المدارس ف بيلاروسيا. تطوّر الادب البيلاروسي، اللي كان كينشر فكرة الانتما الوطني عند البيلاروسيين، بان بشكل واضح ف الاعمال الادابية ديال يانكا كوپالا (1882–1942) و ياكوب كولاس (1882–1956). الاشعار ديال هاد الكُتاب، و معاهم كتاب اخرين اللي كانو مميزين، ولات كاتعتابر من الكلاسيكيات ديال الادب البيلاروسي العصري، بحيث ركّزو بزاف على المواضيع ديال لعروبية، حيث هاد المناطق كانت هي المصدر اللي كانو كيسمعو فيه اللغة البيلاروسية. و ف نفس الوقت، طوّرو هاد اللغة الادبية و عاودو حياوها بعدما كانت مهمولة من القرن سطاش. حتى ف التسعينات، من بعد الاستقلال، بزاف ديال الكُتاب بقاو كيستعملو مواضيع لعروبية ف الكتابات ديالهم.
ثورة إيڤايلو

ثورة ايڤايلو كانت وحدة من اهم الثورات الشعبية اللي عرفاتها بلغاريا فـ القرن 13، و بدات فـ عام 1277. هاد الثورة تزعمها راجل بسيط من عامة الشعب سميتو ايڤايلو، و كان من الفلاحين. ف داك الوقت، كانت بلغاريا كتمر من ظروف صعيبة: المجاعة، الفساد، و هجمات التاتار من الشمال، و الملك كونستانتين تيخ ماكانش قادر يحمي البلاد ولا يوفّر الامن للشعب. بسباب هاد الازمات، ايڤايلو قدر يجمع عدد كبير من الفلاحين و البسطاء، و دارو تمرد ضد الحكم الملكي. الغريب ف الامر هو بلي هاد الراجل البسيط قدّر يربح بزاف ديال المعارك ضد جيش الملك و حتى ضد التاتار، و ولا معروف وسط الشعب. فـ عام 1278، ولى ڭاع ملك بلغاريا بعدما تزوج هجالة (ارملة) الملك السابق ماريا پالايلوجينا كانطاكوزيني، و دار حكومة شعبية ل فترة قصيرة. لكن السلطة القديمة ماعجبهاش الحال، و بدات كتامر عليه ب مساعدة الامبراطورية البيزنطية، اللي كانت باغية تتحكم ف بلغاريا. و مع مرور الوقت، و بسباب الخيانة و الانقسامات الداخلية، ايڤايلو ضعاف و فقد الدعم ديال بعض الناس، و هرب عند المنݣول يطلب المساعدة. كاينين روايات كتقول بلي تقتل تما، لكن مصيرو الحقيقي بقى مجهول. و وخا الثورة ما نجحاتش على المدى البعيد، بقات فـ الذاكرة ديال البلغار كمثال حي على الشجاعة ديال الشعب البسيط، و كـ رمز ديال مقاومة الفساد و الطغيان. ايڤايلو اليوم كيتعتابر بطل شعبي فـ تاريخ بلغاريا، و حكايتو ما زال كيتعلموها الناس على بلي ثورة نابعة من الشعب الحقيقي. من غير المعارك اللي دارها ايڤايلو ضد الملك و التاتار، كانت عندو رؤية مختالفة على الحكم. كان باغي يحكم البلاد ب السمية ديال الشعب، و يدافع على الفقرا و الناس المظلومين، و هاد الشي خلاه ياخذ دعم كبير من عامة الناس. ف هاد الوقت، كانت فكرة بلي فلاح بسيط يولي ملك بحال شي حاجة مستحيلة، ولكن ايڤايلو قلب الموازين، و ولا رمز ديال التغيير. الامبراطورية البيزنطية ماكانتش فرحانة ب داكشي اللي وقع ف بلغاريا، حيث كانت باغية تحافظ على النفوذ ديالها ف المنطقة. و ب التالي، دعمات ملك اخر باش يحارب ايڤايلو و يطيحو. من بعد مواجهات طويلة و مؤامرات سياسية، قدرو خصوم ايڤايلو يرجعوه ل وضعية الهارب. توجه للمنݣول، اللي كانو واحد القوة عظمى ف داك الوقت، و طلب منهم الدعم باش يرجع للسلطة، لكن الوثائق التاريخية ما كاتعطيناش تفاصيل دقيقة على المصير النهائي ديالو. بعض المصادر كيقولو بلي تقتل، و بعضهم كيقولو بلي بقى منسي ف ديار المنݣول. اليوم، المؤرخين كيشوفو بلي ثورة ايڤايلو كانت من اوائل المحاولات ديال الديمقراطية الشعبية فـ اوروپا الشرقية، و تحقيق العدالة الاجتماعية و حقوق الفقرا، وخا ماكاينش دليل بلي ايڤايلو هضر نيت على هاد لمفاهيم. القصة ديالو كاتعطي الهام بلي التغيير يمكن يجي حتى من ابسط الناس، ايلا كانو شجعان و عندهم دعم شعبي.
جواد شامي

جواد شامي (مزيود ف 22 شتنبر 1962، توفى ف 12 دجنبر 2024) سياسي و بيزنيسمان مغريبي. شامي كان عضو ف مجلس النواب على مدينة مكناس، و قبل من داكشي لمندوب لعام ديال لمعرض الدولي د لفلاحة ف لمغريب (سيام). و كان عضو ف حيزب لپام. حياتو. تزاد جواد شامي ف مكناس. لواليد ديالو هوّ عبد العزيز الشامي و لواليدة ديالو لحاجة بنونة. دار التعليم د لابتدائي و الليسي ف نفس لمدينة، و خدا لباكالوريا ف 1981. خدا ليصونس ف ادارة المقاولات من مدرسة ادارة و تسيير لاعمال ف باريز، فرانسا، و ديپلوم ديال السلك التالت ف ستراتيجية لمقاولات من لمعهد لفرانساوي ديال التدبير ف الدارلبيضا. توفى شامي ف كلينيك ف مكناس ف الساعات اللولة ديال نهار لخميس 12 دجنبر 2024، بعد معاناة طويلة معا لمرض. تّدفن ف مقبرة سيد الشريف الوافي مور ڭنازة حضرو ليها بزاف د الشخصيات د السياسة و لاعمال. كاريير. ف لبيزنيس. كان شامي بيزنيسمان عندو نشاطات استتمارية متنوعة، ما بين توزيع الطونوبيلات و لماكينات د لفلاحة، و لانشطة د لفلاحة و الصناعات د لماكلة. كان رئيس ديال لكونفدرالية لعامة د مقاولات لمغريب، جهة مكناس تافيلالت، و سيّر عدد ديال الشركات. ساهم شامي بشكل كبير ف تطور لمعرض الدولي د لفلاحة من نهار بدا، و دار بزاف د الجهد باش يولي اكبر لاحدات لفلاحية الدولية و مرجع عالمي ف لقطاع لفلاحي، و كان شاد منصب ديال لمندوب لعام ديال لمعرض من 2006 تال 2023. ف السياسة. كان شامي عضو ف مجلس النواب على مدينة مكناس، و عضو ف لمكتب السياسي ديال حيزب لاصالة و لمعاصرة (پام). و كان عضو منتاخب ف مجلس جماعة مكناس. ف لاعمال لخيرية. كان شامي عضو ف عدد ديال الجمعيات لمدنية، بحال نادي الليونز، و كان عضو ف لمجلس لاداري ديال مركز لمكفوفين و عضو مؤسس ديال جمعية لاطلس للاشخاص مالين لاحتياجات لخاصة.
فكرت عاميروڤ

فكرت عاميروڤ (تزاد ف 22 نونبر عام 1922 ف مدينة ݣانجا - توفى ف 20 فبراير 1984 ف باكو) مولحن و موسيقي اذربيجاني معروف، فنان الشعب ديال الجمهورية الاذربيجانية الاشتراكية السوڤياتية (1965)، فاز ب جائزة الدولة السوڤياتية (1949 1980)، بطل العمل الاشتراكي (19. 11. 1982)، فاز ب جائزة الدولة ديال الجمهورية الاذربيجانية الاشتراكية السوڤياتية (1974). الحياة ديالو. تولد فكرت عاميروڤ ف 22 نونبر، 1922 ف مدينة ݣانجا. ف عائلة المغني الشهير، و الملحن مشيدي جميل عاميروڤ. قرا ف لافاك ديال الموسيقى ف ݣانجا، و من بعد ف لافاك ديال الموسيقى ف باكو. ف عام 1939 دخل للمعهد د الموسيقى ف باكو. تم فين غادي يقرا اسس الموسيقى الشعبية الاذربيجانية من عزير حجيبكوڤ. اللي كان مدير ديالو و المدير الفني ديال لفيلهارمونيا، و زيدون مدير المدرسة الموسيقية ف مدينة ݣانجا، بين 1942 و 1945. فكرت عاميروڤ دار الاوپيرا لغنائية-النفسية اللولة ف ازيربيدجان و كانت كتسمى ب اوپيرا "سيڤيل"، اللي كتبها كاتب ازيربيدجاني مشهور هو جعفر جبارلي. كانت اول مرة تعرض فيها هاد العمل على المسرح ف مسرح اكاديمية الدولة الازيربيدجانية للاوپيرا و البالي، سنة 1953. فكرت عاميروڤ عندو الكتاب واحد سميتو "ف عالم الموسيقى" (1983). مات فكرت عاميروڤ نهار 20 فبراير، 1984 و تدفن ف زنقة الشرف ف باكو.
شامل أصڭاروڤ

شامل اصݣاروڤ اولا شامل اسكيروڤ با، مزيود ف 1929، كالباجار - توفى ف 20 ماي 2005، ف مدينة باكو) عالم و شاعر و باحت كردي فتاريخ الاكراد ف ازربيجان. كان زعيم الجالية الكردية الكبيرة ف كالباجار المؤسس و المدير السابق ديال المتحف الكردي ف كيلبجار و رئيس تحرير جورنال "دنج كورد" الكردية اللي كانت كتنشر ف الفترة من 1991 حتى 2004 ف باكو، ازربيجان. دار شامل اصݣاروڤ طرجمة ل قصة الحب الكردية الكلاسيكية "مم وزين" للغة الازربيجانية و كتب شي سبعطاش كتاب من بينها "فرهنج"، الديكسيونير الكردي الازربيجاني، اللي تنشر عام 1999 ب معاونة من مؤسسة سوروس.
هيدايت حيدروڤ

هيدايت حيدروڤ (تولد نهار 27 يوليوز 1997) هو لعّاب د جودو ازربيجاني. عندو ميدالية برونزية ف بطولة العالم ف وزن 73 كيلوݣرام جوج مرات عام 2018 و 2019، و عندو ميدالية دهبية ف اولمپياد باريس 2024 ف الوزن ديال قل من 73 كيلوݣرام. حياتو. هيدايت حيدروڤ تولد ف 27 يوليوز 1997 في الاكساڤا، ازيربيدجان. منين كانت عندو تلت سنين، تحركات عائلتو ل باكو. بدا اللعب ديال الجودو ف ست سنين من عمرو. عام 2013 ربح بطولة ازربيجان ديال الجودو، و ف عام 2015 فاز ب بطولة العالم د الشباب. ف عام 2017 فاز بالذهب ف بطولة ؤوروپا، دا الميدالية البرونزية ف دورة ݣراند سلام ف باريز. ف عام 2019 فاز حيدروڤ ب الميدالية البرونزية ف بطولة العالم و الالعاب الاوروپية. وفعام 2024 ولى بطل اولمپي فباريز، بالفوز ديالو فالنهائي على لاعب الجودو الفرانساوي جوان-بنجامين غابا، وجاب العز لازربيجان حيت فاز ب اول ميدالية ذهبية اولمپية فالجودو من بعد 16 عام. كيما فاز ب بطولة ؤروپا و العالم ف نفس العام، وهكا ولى اول رياضي ازربيجاني كيحقق هاد الانجاز. فغشت 2024 حيدروڤ تكرم من عند رئيس ازربيجان الهام عليف. و تعطى لو وسام "المجد" كتقدير و عتراف ب النجاحات ديالو ف الالعاب الاولمپية.